CELEX: 62018CA0268
Language: el
Date: 2019-05-02 00:00:00
Title: Υπόθεση C-268/18: Απόφαση του Δικαστηρίου (δέκατο τμήμα) της 2ας Μαΐου 2019 [αίτηση του Curtea de Apel Bacău (Ρουμανία) για την έκδοση προδικαστικής αποφάσεως] — SC Onlineshop SRL κατά Agenția Națională de Administrare Fiscală (ANAF), Direcția Generală a Vămilor (Προδικαστική παραπομπή — Κοινό δασμολόγιο — Δασμολογική κατάταξη — Συνδυασμένη Ονοματολογία — Διακρίσεις 85269120 και 85285900 — Σύστημα πλοήγησης GPS με πολλαπλές λειτουργίες)

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/11
            
         
      Απόφαση του Δικαστηρίου (δέκατο τμήμα) της 2ας Μαΐου 2019 [αίτηση του Curtea de Apel Bacău (Ρουμανία) για την έκδοση προδικαστικής αποφάσεως] — SC Onlineshop SRL κατά Agenția Națională de Administrare Fiscală (ANAF), Direcția Generală a Vămilor
      (Υπόθεση C-268/18) (1)
      
      (Προδικαστική παραπομπή - Κοινό δασμολόγιο - Δασμολογική κατάταξη - Συνδυασμένη Ονοματολογία - Διακρίσεις 85269120 και 85285900 - Σύστημα πλοήγησης GPS με πολλαπλές λειτουργίες)
      (2019/C 220/14)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bacău
      
         Διάδικοι στην υπόθεση της κύριας δίκης
      
      SC Onlineshop SRL
      κατά
      Agenția Națională de Administrare Fiscală (ANAF), Direcția Generală a Vămilor
      
         Διατακτικό
      
      Η Συνδυασμένη Ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 2015/1754 της Επιτροπής, της 6ης Οκτωβρίου 2015, πρέπει να ερμηνευθεί υπό την έννοια ότι μια πολυλειτουργική συσκευή του είδους που χρησιμοποιείται στα αυτοκίνητα οχήματα, η οποία, όπως η επίμαχη στην υπόθεση της κύριας δίκης, συνδυάζει, στο ίδιο περίβλημα, ως κύρια λειτουργία, μια οθόνη ραδιοπλοήγησης χάρη σε προεγκατεστημένες εφαρμογές πλοήγησης GPS και, δευτερευόντως, μια συσκευή αναμετάδοσης ραδιοφωνικών εκπομπών, μια συσκευή αναπαραγωγής ήχου και εικόνας βίντεο και μια οθόνη με διαγώνιο περίπου 5 ιντσών (12,7 cm), πρέπει να καταταχθεί στη διάκριση 85269120 της εν λόγω ονοματολογίας.
      
         (1)  ΕΕ C 249 της 16.7.2018.